CELEX: 52000PC0129
Language: fi
Date: 2000-03-10
Title: Ehdotus: neuvoston asetus Euroopan yhteisöjen ja niiden jäsenvaltioiden sekä Latvian tasavallan välisestä assosioinnista tehdyssä Eurooppa-sopimuksessa määrättyjen myönnytysten soveltamisen keskeyttämisestä

Avis juridique important

|

52000PC0129

/* KOM/2000/0129 lopull. - ACC 2000/0054 */  Ehdotus: neuvoston asetus Euroopan yhteisöjen ja niiden jäsenvaltioiden sekä Latvian tasavallan välisestä assosioinnista tehdyssä Eurooppa-sopimuksessa määrättyjen myönnytysten soveltamisen keskeyttämisestä  

Ehdotus: NEUVOSTON ASETUS Euroopan yhteisöjen ja niiden jäsenvaltioiden sekä Latvian tasavallan välisestä assosioinnista tehdyssä Eurooppa-sopimuksessa määrättyjen myönnytysten soveltamisen keskeyttämisestä(komission esittämä)PERUSTELUT1. Neuvoston 27 päivänä kesäkuuta 1996 annettujen direktiivien mukaisesti komissio ja kyseessä olevat assosioituneet maat ovat päättäneet neuvottelut Eurooppa-sopimusten lisäpöytäkirjoista. Lisäpöytäkirjoilla mukautetaan tiettyjä Eurooppa-sopimuksessa määrättyjä myönnytyksiä, jotta otettaisiin huomioon Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin sekä Uruguayn kierroksella käytyjen neuvottelujen tulokset, mm. voimassaoleviin etuusjärjestelyihin tehdyt parannukset. Neuvosto hyväksyi lisäpöytäkirjan yhteisön nimissä 18 päivänä toukokuuta 1998 tehdyllä neuvoston päätöksellä [1].[1] EYVL L 317, 10.12.1999, s. 1.2. Latvian tasavallan hallituksen 25 päivänä toukokuuta 1999 tekemällä päätöksellä, jonka Latvian tasavallan parlamentti hyväksyi 27 päivänä toukokuuta 1999, otettiin käyttöön väliaikaisia suojatoimenpiteitä mm. Euroopan yhteisöstä peräisin olevan sianlihan (CN-koodi 0203) tuonnissa Latviaan. Näiden väliaikaisten toimenpiteiden voimassaoloaikaa pidennettiin kahdella vuodella 18 päivästä joulukuuta 1999 alkaen Latvian hallituksen 7 päivänä joulukuuta tekemällä päätöksellä, jonka Latvian parlamentti hyväksyi 9 päivänä joulukuuta.3. Ottamalla käyttöön lopulliset suojatoimenpiteet saattamatta asiaa ensin käsittelyyn EU:n ja Latvian assosiaationeuvostossa Latvian tasavalta ei ole toiminut sille EU:n ja Latvian Eurooppa-sopimuksen 33 artiklan 2 kohdassa ja 33 artiklan 3 kohdan a alakohdassa määrättyjen velvoitteiden mukaisesti. Kyseisten määräysten mukaan asia on saatettava käsittelyyn EU:n ja Latvian assosiaationeuvostossa, joka pyrkii löytämään ratkaisut tilanteeseen kaikkien oleellisten tietojen perusteella 30 päivän kuluessa.4. Sopimuspuolten välillä on käyty ainoastaan teknisiä neuvotteluja (26 päivänä toukokuuta 1999, 15 päivänä kesäkuuta 1999, 12 päivänä lokakuuta 1999 ja 23 päivänä marraskuuta 1999), mutta Latvia ei toimittanut kaikkia asianomaisia tietoja EU:n ja Latvian assosiaationeuvostolle ennen lopullisten suojatoimenpiteiden toteuttamista.5. Lisäksi Latvian tasavalta ei ole pystynyt vahvistamaan, että EU:n ja Latvian Eurooppa-sopimuksen 30 artiklassa määrätyt edellytykset suojatoimenpiteiden toteuttamiselle olisivat täyttyneet. Latvia ei ole erityisesti pystynyt osoittamaan, että yhteisöstä peräisin olevan sianlihan tuonti Latviaan olisi kasvanut siinä määrin ja sellaisin edellytyksin, että Latvian samankaltaisten tai suoraan kilpailevien tuotteiden tuottajille aiheutui vakavia haittoja.6. Latvian sianlihan tuontiin soveltamien suojatoimenpiteiden vuoksi yhteisön toimijat kärsivät huomattavia taloudellisia tappioita, koska ne eivät enää voi viedä sianlihaa Latviaan. Yhteisön etujen suojaamiseksi komissio ehdottaa, että toteutettaisiin toimenpiteitä Latvian tasavallan sianlihaan soveltamia suojatoimenpiteitä vastaan. Näin ollen tällä asetuksella keskeytetään sellaisten maatalousmyönnytysten soveltaminen, jotka yhteisö on hyväksynyt Latvian tasavallalle voin osalta.7. Neuvostoa pyydetään hyväksymään tämä asetusehdotus.2000/0054 (ACC)Ehdotus: NEUVOSTON ASETUS Euroopan yhteisöjen ja niiden jäsenvaltioiden sekä Latvian tasavallan välisestä assosioinnista tehdyssä Eurooppa-sopimuksessa määrättyjen myönnytysten soveltamisen keskeyttämisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen  [2],[2] EYVL Csekä katsoo seuraavaa:(1) Neuvosto päätti tehdä 18 päivänä toukokuuta 1998 pöytäkirjan Euroopan yhteisöjen ja Latvian tasavallan välisestä assosioinnista tehdyn Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn pöytäkirjan tekemisestä [3], ja kyseinen pöytäkirja tuli voimaan 1 päivänä maaliskuuta 2000. Eurooppa-sopimuksessa määrätään yhteisön ja Latvian yhdenmukaisesti ja vastavuoroisesti hyväksymistä maataloustuotteiden myönnytyksistä liitteessä Va (yhteisön hyväksymät myönnytykset) sekä liitteissä X ja XI (Latvian hyväksymät myönnytykset).[3] EYVL L 317, 10.12.1999, s. 1.(2) Latvian tasavalta otti käyttöön 1 päivänä kesäkuuta 1999 muun muassa Euroopan yhteisöstä peräisin olevaan sianlihaan sovellettavat väliaikaiset suojatoimenpiteet noudattamatta sille Euroopan yhteisöjen ja niiden jäsenvaltioiden sekä Latvian tasavallan välisestä assosioinnista tehdyn Eurooppa-sopimuksen [4] 33 artiklan 2 kohdassa ja 33 artiklan 3 kohdan a alakohdassa asetettuja neuvotteluvelvoitteita.[4] EYVL L 26, 2.2.1998, s. 3.(3) Latvian tasavalta toteutti 18 päivästä joulukuuta 1999 alkaen sianlihaan kahden vuoden ajan sovellettavia suojatoimenpiteitä.(4) Yhteisön mielestä Latvian tasavalta ei ole pystynyt osoittamaan, että Eurooppa-sopimuksen 30 artiklassa määrätyt edellytykset suojatoimenpiteiden toteuttamiselle olisivat täyttyneet. Latvia ei ole erityisesti pystynyt osoittamaan, että yhteisöstä peräisin olevan sianlihan tuonti Latviaan olisi kasvanut siinä määrin ja sellaisin edellytyksin, että Latvian samankaltaisten tai suoraan kilpailevien tuotteiden tuottajille aiheutui vakavia haittoja.(5) Latvian tasavallan toteuttamien toimenpiteiden vuoksi kyseisten tuotteiden vientimahdollisuuksia yhteisöstä Latvian tasavaltaan on rajoitettu huomattavasti.(6) Latvian kanssa tehdyn Eurooppa-sopimuksen mukaan tällainen tilanne edellyttää sen 123 artiklan 2 kohdan soveltamista.(7) Yhteisön kauppaetuja olisi suojeltava keskeyttämällä sellaisten Latvian kanssa tehdyssä Eurooppa-sopimuksessa määrättyjen myönnytysten soveltaminen, joiden vaikutus vastaa kauppa-arvona mitattuna suojatoimenpiteitä, joita Latvia soveltaa yhteisöstä Latviaan vietävään sianlihaan.(8) Kuten Latvian kanssa tehdyn Eurooppa-sopimuksen 123 artiklan 2 kohdassa edellytetään, toimenpiteiden valinnassa on etusijalle asetettava toimenpiteet, jotka haittaavat vähiten Eurooppa-sopimuksen toimintaa.(9) Ennen edellä mainittujen toimenpiteiden toteuttamista EU:n ja Latvian assosiaationeuvostolle toimitettiin kaikki tilanteen perinpohjaista tutkimista varten tarvittavat tiedot, jotta tilanteeseen löydettäisiin molempia sopimuspuolia tyydyttävä ratkaisu.(10) Koska tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn päätöksen 1999/468/EY [5] 2 artiklassa tarkoitettuja hallintotoimenpiteitä, ne olisi toteutettava kyseisen päätöksen 4 artiklassa säädettyä hallintomenettelyä noudattaen,[5] EYVL L 184, 17.7.1999, s. 23.ON ANTANUT TÄMÄN ASETUKSEN:1 artiklaKeskeytetään seuraavat Euroopan yhteisöjen ja niiden jäsenvaltioiden sekä Latvian tasavallan välisestä assosioinnista tehdyn Eurooppa-sopimuksen liitteessä V(a) määrättyjen myönnytysten soveltaminen:&gt;TAULUKON PAIKKA&gt;2 artiklaKomissio kumoaa 1 artiklassa vahvistetut toimenpiteet 3 artiklan 2 kohdassa säädettyä menettelyä noudattaen, kun Latvian tasavallan Euroopan yhteisöstä peräisin olevan sianlihan tuontiin soveltamat suojatoimenpiteet on poistettu.3 artikla1. Komissiota avustaa neuvoston asetuksen (EY) N:o 1255/1999 [6] 41 artiklalla perustettu maidon ja maitotuotteiden hallintokomitea.[6] EYVL L 160, 26.6.1999, s. 48.2. Tähän artiklaan viitattaessa sovelletaan päätöksen 1999/468/EY 7 artiklan 3 kohdan mukaisesti kyseisen asetuksen 4 artiklassa säädettyä hallintomenettelyä.3. Päätöksen 1999/468/EY 4 artiklan 3 kohdassa säädetyksi määräajaksi vahvistetaan yksi kuukausi.4 artiklaTämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan tämän asetuksen voimaantulon jälkeen annettaviin tuontitodistuksiin.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä Neuvoston puolesta Puheenjohtaja&gt;TAULUKON PAIKKA&gt;LIITE  LATVIAN TASAVALLALLE HYVÄKSYTTYJEN MYÖNNYTYSTEN SOVELTAMISEN KESKEYTTÄMINEN&gt;TAULUKON PAIKKA&gt;Laskennassa käytetyt määrät viittaavat etuuskohteluun oikeuttaviin tariffikiintiöihin, jotka EY on myöntänyt voin tuonnille Latviasta 1 päivästä heinäkuuta 2000 alkaen. Kun otetaan huomioon EY:n Latviasta peräisin olevan voin tuonti kolmen viimeisen vuoden aikana, voidaan olettaa, että tariffikiintiöt täyttyvät kokonaan kyseisenä aikana.Jos tullinalennuksista luopuminen lopettaisi voin tuonnin Latviasta EU:iin, tämä toimenpide aiheuttaisi omien varojen vähenemisen vastaavassa määrin kuin niitä odotetaan saatavan vuonna 2000.